AmaBhungane yinhlangano yezintatheli yophenyo egxila kakhulu ekudaluleni inkohlakalo yezezimali kwezepolitiki eNingizimu Afrika kanye namazwe angomakhelwane. Umsunguli uthi igama labo lisho ukuthi “ibhungane lendle” ngesiZulu, ulimi lwendabuko olukhulu lwaseNingizimu Afrika. Bathi "bamba indle, ukuvundisa intando yeningi (idimokhrasi)." Uphenyo lwabo lokuveza amaahlazo e-"#GuptaLeaks" luveze izindaba eziningi eminyakeni edlule ezembula inkohlakalo yezimali enkulu kwezepolitiki kuhulumeni waseNingizimu Afrika, imisebenzi yabo yophenyo yamukelwa ngemiklomelo eminingi yokuhlonishwa kophenyo lobuntatheli. Le mibiko ikhombise ukuthi umndeni wakwaGupta "uthumbe umbuso" ngobungani bawo nalowo owayenguMongameli uZuma futhi kubukeka sengathi unomthelela ekuhlulweni kwe-ANC kukhetho luka-2016 kumadolobha amakhulukazi aseNingizimu Afrika, ukwehlulwa kukaZuma njengoMongameli we-African National Congress ngomhla ka 18 Disemba 2017 kanye nokwesula kukaZuma esikhundleni sokuba yinhloko yombuso ngomhla ka 14 kuFebhuwari 2018. Baphinde baba nomthelela ekudululweni kwe-Paradise Papers neminye imibiko eminingi ephathelene nomnotho wezepolitiki waseNingizimu Afrika. Lokhu okulandelayo kubandakanya imiklomelo embalwa enikezwe amaBhungane namalungu eqembu labo: NgoMashi 19, 2018: "Izintatheli eziyi-19 ezivela kuMaBhungane, iDaily Maverick neNews24, zathola umklomelo weTaco Kuiper Award ka-2017 ngomsebenzi wazo omuhle kakhulu wobuntatheli bokuphenya ngokudalulwa kwama-imeyili ngamahlazo amaGupta, okwaziwa nangokuthi yi- #GuptaLeaks."